
Σ
Παρασκευή, 06 Νοεμβρίου 2026
ΔΕΛΤΙΟ ΤΥΠΟΥ
Υπογραφή συμφωνιών εξουσιοδότησης μεταξύ του Υπουργείου Ναυτιλίας και Νησιωτικής Πολιτικής και των Αναγνωρισμένων Οργανισμών

«American Bureau of Shipping»και «Nippon Kaiji Kyokai»


Την 04η Νοεμβρίου 2026 υπεγράφη συμφωνία εξουσιοδότησης μεταξύ του Υπουργείου Ναυτιλίας και Νησιωτικής Πολιτικής και του Αναγνωρισμένου Οργανισμού «American Bureau of Shipping», ενώ την 6η Νοεμβρίου 2026 υπεγράφη συμφωνία εξουσιοδότησης μεταξύ του Υπουργείου Ναυτιλίας και Νησιωτικής Πολιτικής και του Αναγνωρισμένου Οργανισμού «Nippon Kaiji Kyokai». Οι νέες διμερείς συμφωνίες έχουν τετραετή ισχύ, με έναρξη την 18η Δεκεμβρίου 2026 και την 19η Δεκεμβρίου 2026 αντίστοιχα.

Οι συμφωνίες διέπουν την ανάθεση στους Αναγνωρισμένους Οργανισμούς, υπηρεσιών προβλεπόμενων από την ισχύουσα νομοθεσία, για την επιθεώρηση και πιστοποίηση πλοίων ελληνικής σημαίας, καθώς και των εταιρειών αυτών. 

Η ανανέωση της εξουσιοδότησης διεθνούς κύρους Αναγνωρισμένων σύμφωνα με τον Ευρωπαϊκό Κανονισμό 391/2009 Οργανισμών, ενταγμένων στη Διεθνή Ένωση Νηογνωμόνων (IACS), επιβεβαιώνει την προσήλωση της ελληνικής ναυτιλιακής διοίκησης στην ασφάλεια της ναυσιπλοΐας και ενισχύει τα ποιοτικά χαρακτηριστικά του ελληνικού νηολογίου.

Διαθέσιμο φωτογραφικό υλικό έχει αναρτηθεί στο www.hcg.gr 
ΕΛΛΗΝΙΚΗ ΔΗΜΟΚΡΑΤΙΑ

